Suchinthana/si-wikipedia huggingface dataset:
වඩිම් රොගොවින්

වඩීම් සඛාරොවිච් රොගොවින් (රුසියානු: Вадим Захарович Роговин, 1937–1998) රුසියානු මාක්ස්වාදී (ට්‍රොට්ස්කිවාදී) ඉතිහාසඥයෙක් හා සමාජ විද්‍යාඥයෙක් විය. දර්ශනය පිළිබඳ ආචාර්ය උපාධිධරයකු වූ ඔහු රුසියානු විද්‍යා ඇකඩමියෙහි සමාජ විද්‍යා ආයතනයේ (Institute of Sociology of the Russian Academy of Sciences) ප්‍රධාන පර්යේෂකයා වශයෙන් කටයුතු කළේ ය. රොගොවින්, ජෝසෆ් ස්ටාලින්ගේ පාලන සමයෙහි 1923 - 1940 යුගය පිළිබඳ සම්පාදිත වෙළුම් 6කින් යුතු අධ්‍යයනයෙහි කතුවරයා ය. එහි දී ඔහු සෝවියට් සංගමය තුළ ට්‍රොට්ස්කිවාදී වාම විරුද්ධ පාර්ශ්වයේ භූමිකාව පිළිබඳ විශේෂ අවධානයක් යොමු කොට තිබේ.

පිළිකාවකින් පෙළුණු වඩීම් රොගොවින් 1998 දී අභාවප්‍රාප්ත වන විට 61 වැනි වියෙහි පසු විය.

ග්‍රන්ථ නාමාවලිය
Two Lectures: Stalin's Great Terror: Origins and Consequences: Leon Trotsky and the Fate of Marxism in the USSR (1996) Mehring Books ISBN 1875639136
 1937: Stalin's Year of Terror (1998) Mehring Books ISBN 0929087771
 Was There an Alternative? - Trotskyism: A Look Through the Years (2003) Mehring Books ISBN  0929087712
 Was there an alternative to Stalinism in the USSR?: Two essays (1995)  Labor Publications
 Stalin's Terror of 1937-1938: Political Genocide in the USSR (2009) Mehring Books ISBN 978-1-893638-04-4 (pbk.) ISBN 978-1-893638-08-2 (cloth)

World War and World Revolution / Mirovaia revoliutsiia i mirovaia voina (1998) ISBN 5852720283 
The Party of the Executed /  Partiia rasstreliannykh(1997) ISBN 5852720267 
1937(1996) ISBN 5852720224 
Stalin's Neo-NEP / Stalinskii neonep (1994) ISBN 585272016X 
Power and Opposition / Vlast i oppozitsii (1993) ISBN 5852720127 
 Was There An Alternative? / Byla li alternativa?: Trotskizm, vzgliad cherez gody (1992) ISBN 5852551287

මූලාශ්‍ර

බාහිර සබැඳුම්
දේශන සහ ලිපි
Exhibit: 1937 - Stalin's Year of Terror
ටයිටස් තොටවත්ත

ටයි මාමා ලෙස සිරිලක කුඩා දරු දැරියන්ගේ අපමණ ගෞරවාදරයට පාත්‍ර වූ ටයිටස් තොටවත්ත මහතා (අප්‍රේල් 17, 1929 - ඔක්තෝබර් 15, 2011) ශ්‍රී ලාංකික චිත්‍රපට අධ්‍යක්ෂකවරයකු ද, සංස්කාරකවරයයකු ද, රූපවාහිනී හඬකැවීම් ශිල්පියකු ද වේ. 60, 70 දශකවල දී සිංහල චිත්‍රපට කිහිපයක් අධ්‍යක්ෂණය කළ ඔහු පසුකාලීන ව රූපවාහිනියේ සිංහල ළමා වැඩසටහන් නිර්මාණයෙහිලා පුරෝගාමීව කටයුතු කළේ ය. 2011 ඔක්තෝබර් 15 වන දින කොළඹ පෞද්ගලික රෝහලකදී මිය යන විට ඔහු 82 වන වියේ පසු වූවේ ය.  සිනමා විචාරක, මාධ්‍යවේදී නුවන් නයනජිත් කුමාර විසින් සොඳුරු අදියුරු සකසුවාණෝ නමින් ටයිටස් තොටවත්තයන් පිළිබඳ ග්‍රන්ථයක් රචනා කරන ලදී.

මුල් කාලය

ගැහැණු දරුවන් දෙදෙනෙකු ද පිරිමි දරුවන් දෙදෙනෙකු ද සිටි පවුලක පස්වැනි දරුවා ලෙස දොන් එමානුවෙල් ටයිටස් ද සිල්වා උපත ලැබී ය. කොළඹ ආනන්ද විද්‍යාලයෙන් සිප් සතර හැදෑරූ ඔහු කලාව උගත්තේ ජේ. ඩී. ඒ. පෙරේරා සහ ස්ටැන්ලි අබේසිංහගෙනි. පසු ව ඔහු මරදාන තාක්ෂණික විද්‍යාලයට ඇතුලත් වූවේ ය. කුඩා කල සිට ම චිත්‍රපට පිළිබඳ ව තිබූ ඇල්ම නිසා හෙතෙම රජයේ චිත්‍රපට අංශයට ඇතුලත් වීමට සිහින මැවුවේ ය. පුවත්පත් දැන්වීමකට අනුව අයදුම්පතක් යොමු කළ ඔහු ඒ සඳහා තිබූ පරීක්ෂණවලින් සමත් වීමෙන් සිනමා කාර්මික ශිල්පියෙක් ලෙස රජයේ චිත්‍රපට අංශයට එක් වූවේ ය. චිත්‍රපට අංශය භාර ව සිටි ඉතාලි ජාතිකයන් ඇසුරෙන් අත්දැකීම් ලබා ගත් ඔහු එහි දී සිනමා කාර්මික ශිල්පය උගත්තේ ය.

වෘත්තීය දිවිය

1956 වසරේ දී රේඛාව චිත්‍රපටය නිපැයීමේ දී ටයිටස් තොටවත්ත, සංස්කාරකවරයා ලෙස ලෙස්ටර් ජේම්ස් පීරිස් සහ විලී බ්ලේක්   සමග එක්වූවේ ය.  එය, එ කල පැවති දකුණු ඉන්දියානු චිත්‍රපට අනුකරණය කිරීමේ රටාවෙන් බැහැර ව සිංහල චිත්‍රපටයක් තැනීමේ අරමුණෙන් කළ නිපැයුමක් විය. 

සිංහල සිනමාවේ ප්‍රථම වරට දුෂ්ට චරිතයක් නිරූපණය කරමින් ගාමිණී ෆොන්සේකා රඟපෑ චණ්ඩියා චිත්‍රපටය තොටවත්තයන්ගේ පළමු සිනමා අධ්‍යක්ෂණය යි. එය 1965 වසරේ දී තිර ගත විය.  කවුද හරි (1969), තෙවත (1970) and හාරලක්ෂය (1971). ඔහුගේ අනෙකුත් සිනමා නිර්මාණයන් ය. 

1980 වසරේ දී ටයිටස් තොටවත්තයන් ලියා අධ්‍යක්ෂණය කළ හඳයා චිත්‍රපටය එම වසරේ හොඳම චිත්‍රපටය ලෙස සරසවි සම්මානයට පාත්‍ර විය.  

80 සහ 90 දශකයන්හි දී රූපවාහිනියේ සිංහල ළමා වැඩසටහන් නිර්මාණය කිරීමට ඔහු පුරෝගාමී වූවේ ය. ඔහු විසින් සිංහල හඬ කැවූ හාවා හරි හාවා, දොස්තර හොඳ හිත, පිස්සු පූසා, ගලිවර්ගේ සුවිසැරිය වැනි කාටූන් කතා ශ්‍රී ලංකාවේ කුඩා දරු දැරියන්ගේ නොමද ආදරය දිනා ගත්තේ ය. ඔහු රූකඩ චරිත ද රූපවාහිනියට හඳුන්වා දුන්නේ ය. ජාතික රූපවාහිනියට හඬදෙකැවී මැදිරියක් ලබා ගැනීමට ද ඔහු සමත් වූවේ ය. ශ්‍රී ලංකාවේ ජනවාර්ගික අර්බුදය ඇතිවූ මුල් යුගයේ සිංහල, දෙමළ, ඉංග්‍රීසි භාෂා ත්‍රිත්වයම එකවර යොදාගෙන විකාශය වූ ප්‍රථම රුපවාහිනි වැඩසටහන නිර්මාණය කළේ ද ටයිටස් තොටවත්තයන් ය.(1971).

ශ්‍රී ලංකා ඉතිහාසයේ ප්‍රථම වරට පැවැත්වූ ජාතික ජනමාධ්‍ය සම්මාන උළෙලේ දී රූපවාහිනී මාධ්‍යයේ දියුණුව උදෙසා කළ සේවය වෙනුවෙන් ටයිටස් තොටවත්තයන් හට රන් පදක්කමක් පිරිනැමිණ. එහිදී පුවත්පත් කලාව වෙනුවෙන් ඩී. එෆ්. කාරියකරවන මහතාට ද ගුවන් විදුලි මාධ්‍යය වෙනුවෙන් විජය කොරයා මහතා හට ද රන් පදක්කම් පිරිනැමිණ.

චිත්‍රපට සඳහා දායකත්වය

පරිශීලන

බාහිර සබැඳුම්
 IMDb හි ටයිටස් තොටවත්ත

1929 උපත්
ශ්‍රීලාංකික චිත්‍රපට අධ්‍යක්ෂකවරු
2011 මරණ
ශ්‍රී ලංකාවේ ආරක්‍ෂිත ජීව කලාප



වන සංරක්‍ෂන දෙපාර්තමේන්තුවට අයත්

රක්‍ෂිත වනාන්තර 
 සිංහරාජ වනාන්තරය

ගම් කැලෑ

රජයේ වෙනත් කැලෑ

වනජීවී සංරක්‍ෂන දෙපාර්තමේන්තුවට අයත්

ජාතික වන උද්‍යාන 
20කි
 රුහුණු ජාතික වන උද්‍යානය (යාල)
 විල්පත්තු ජාතික වන උද්‍යානය
 ගල්ඔය ජාතික වන උද්‍යානය
 උඩවලව ජාතික වන උද්‍යානය
 මාදුරු ඔය ජාතික වන උද්‍යානය
 වස්ගොමුව ජාතික වන උද්‍යානය
 
 සෝමාවතිය ජාතික වන උද්‍යානය
 හෝටන්තැන්න ජාතික වන උද්‍යානය(මහඑලිය)
 බූන්දල ජාතික වන උද්‍යානය

ස්වභාවික රක්‍ෂිත 
4කි
 ත්‍රිකෝණමඩු
 මින්නේරිය-ගිරිතලේ
 
 වැටහිරියාකන්ද

දැඩි ස්වභාවික රක්‍ෂිත 
3කි
 හග්ගල
 රිටිගල
 යාල

Jungle Corridors

අභය භූමි 
63කි
 වික්ටෝරියා-රන්දෙනිගල-රන්ටැඹේ
 ශ්‍රී පාද
 බෙල්ලංවිල-අත්තිඩිය
 මුතුරාජ වෙල

සංරක්‍ෂිත මුහුදු ප්‍රදේශ  
 හික්කඩුව ජාතික උද්‍යානය
 පරෙවි දූපත ජාතික උද්‍යානය
ලේඩි ගාගා

ස්ටැෆනි ජොඈන් ඇන්ජලීනා ජ'මැනොටා (Stefani Joanne Angelina Germanotta) 1986 මාර්තු 28 වනදා උපත ලැබූ ඇය කවුරුත් අඳුනන්නේ ලේඩි ගාගා(Lady Gaga/ගාගා ආර්යාවිය) ලෙස ය. ඇය ඇමරිකානු පොප් ගායිකාවකි.

1986 උපත්
වේල්ස් සාහිත්‍යය

වේල්සය හා බැඳි සම්භවයක් සහිත හෝ වේල්ස් ලේඛකයන් විසින් රචිත හෝ ඕනෑම සාහිත්‍යයක් වේල්ස් සාහිත්‍යය ලෙසින් හැඳින්වේ:  
වේල්ස් භාෂාවෙන් ඇති සාහිත්‍යය සඳහා වේල්ස් භාෂා සාහිත්‍යය 
ඉංග්‍රීසි භාෂාවෙන් ඇති සාහිත්‍යය සඳහා ඉංග්‍රීසි භාෂාවෙන් ඇති වේල්ස් සාහිත්‍යය 

 
වේල්ස්සංස්කෘතිය
ජනවාර්ගික ජාතිවාදය

ජාතිය ජනවාර්ගිකත්වය යන පදයෙන් විස්තර කිරීමේ ජාතිවාදයක් ලෙස ජනවාර්ගික ජාතිවාදය හැදින්විය හැක. කුමන ජනවාර්ගිකත්වයක් එයට ලං වුවත්, ජනවාර්ගික ජාතිවාදය සඳහා පෙර පරපුරේ  නොයෙකුත් අංග අඩංගු වේ. තවදුරටත්, ජනවාර්ගික කණ්ඩායමේ සාමාජිකයන් අතර හා ඔවුනගේ මුතුන් මිත්තන් අතර හුවමාරුකරගත් සංස්කෘතියත් භාෂාවත් එයට අඩංගු වේ. කෙසේ වෙතත් සංස්කෘතික අර්ථදැක්වීම වන "ජාතිය" නැමැති අර්තකථනයෙනුත් භාෂාමය අර්තකථනයෙනුත් එය වෙනස් වේ.

දේශපාලනික වශයෙන් පිළිගත් ප්‍රතිපත්තිය වන්නේ සියලුම ජනවාර්ගික කණ්ඩායම් ස්වයං නිර්ණය සිදු කරන බවයි. ස්වයං නිර්ණය කිරීමේ ප්‍රතිවිපාක ස්ථාපිත සමාජයක් තුළ සිදුවන ස්වයං පාලනයේ විපාක වලින් වෙනස් වේ. එමෙන්ම එය සමාජය තුළ වු ස්වතන්ත්‍ර සමාජයෙන් ඉවත් වූ කල ශ්‍රේෂ්ඨ රජයක් දක්වා වෙනස් වේ.අන්තර් ජාතික සම්බන්ධතා වලදී ජනවාර්ගික ජාතික වාදය, රටේ පොදු සම්පත් සඳහා ඇති ‍රැකවරණය සහ ව්‍යපාර මෙහෙයවන අතර එමඟින් පොදු ජාතියක් ස්ථාපනය වෙයි.
                 
ප්‍රජා ජාතිවාදය සහ ජනවාර්ගික ජතිවාදය තුළ ඇති වෙනස්කම් දියුණු සාහිත්‍ය තුළින් කියාපායි. ජාතියේ ආවේණික පරපුරක් තුළ වු ජනාවර්ගික ජාතිවාදය එහි සාමාජිකයන් තුළ රඳා පවතී. එමෙන්ම සමහර අවස්ථාවන් වලදී ලේ නෑකම් මත හෝ ඥාති සම්බන්ධකම් මත එය රඳා පවතින අතර, දේශපාලන සමාජිකත්වය මත එය රඳා නොපවතී. ජනවාර්ගික ජාතිවාදය ගැන ප්‍රබල සම්ප්‍රදායන් ඇති රටවල් Jus Sagunis (රුධිරයේ නීතිය) මඟින් ජාතිය අර්ත දක්වයි. ප්‍රජා ජාතිවාදය ගැන ප්‍රබල සම්ප්‍රදායයන් ඇති රටවල් Jus Soli (පොළවේ නීතිය) මඟින් ජාතිකත්වය හෝ පුරවැසිභාවය අර්ථ දක්වයි. එමනිසා ජනවාර්ගික ජාතිවාදය ප්‍රජා ජාතිවාදයට වඩා විශේෂිත වේ. පොදු ජනතාවගේ පරමාදර්ශ වලට පක්ෂපාත වනවාට අමතරව පොදු සංස්කෘතියක් සහ වෘත්තීන් අවධානය කිරීමක් ජනවාර්ගික ජාතිවාදය මඟින් සිදුවේ. උදාහරණයක් ලෙස ජර්මනියේ ඇති ජනවාර්ගික ජාතිවාදය පෙන්වා දිය හැක. ජනවාර්ගික ජර්මානුවන්ටද ජර්මනියෙ පුරවැසිභාවය හිමිවේ. 

භූගෝලිය සාධක මත පදනම් වු ජාතිය ගැන බටහිර අර්ථ දැක්වීමට පටහැනිව ජාතිවාදය ගැන බටහිර නොවන සංකල්පයන් සඳහා න්‍යායාචාර Anthony D. Smith යුදෙව්වන්ගේ විසිරයාම ගැන අධ්‍යයනයෙහි යෙදෙන උගතුන් මෙම භූගෝලිය නොවන සංකල්පය යුදෙව්සමාජයන් තුළ පතුරවා ඇති අතර "මානව ජාතිය" "මානව ජාතිවාදය" වැනි පද මඟින් ජනවාර්ගිකත්වයේ සංකල්ප සමුහයක් විස්තර කරයි.
ජනවාර්ගික කණ්ඩායමක වාස භූමිය මඟින් ඔවුන්ගේ දේශපාලන නීත්‍යානු කූලභාවය ඇතිවන අතර කොලොනියකරණයට හෝ වර්ගවාදයට එරෙහිව ඇති ඔවුන්ගේ ආරක්ෂක ක්‍රියාවන් හා සංස්කෘතිය හා සමාජමය ජීවිතවලට පහසුකම්  සැපියීමේ ක්‍රමයන් මඟින්ද එය තහවුරු වෙයි. ජනවාර්ගික සුළු ජාතීන් ලෙස පැවති තත්ත්වය මත පෙර අයට මෙලෙස කල නොහැකි විය.
  
Nazi Gemany වැනි අවස්තාවන් වලදී වර්ගවාදය සහ ජාත්‍යන්තරයට පත්වේ. අන්තර්වාදීන් විසින් ජනවාර්ගික ජාතිවාදය යොදාගත් නිසා එයට බොහෝ විචාරණ එල්ල  වී ඇත. Holocaust හිදි යුදෙව්වන් සහ ජනවාර්ගික කණ්ඩායම් මිලියන ගණනින් විනාශ කිරීමද මෙයට තවත් උදාහරණයකි. 1994 දී රුවන්ඩානු ජනාඝාතනය 1995  Srebrenica  ජන ඝාතනය (බෝපිනියාව සහා Herzegorina) වැනි අවස්ථාවන් වලදී ජනවාර්ගික පවිත්‍රකරණයද ඇතුලුව ජනවාර්ගික ජාතිවාදය හිංසාකාරි ක්‍රියාවක් ලෙස යොදා ගෙන ඇත.

සටහන් 

{|

|-

|Ethnic nationalism
|-
{|
ගූසි

ගුසී නිවහන (වඩාත් සරල ලෙස ගුසි ලෙස දන්නා) යනු ඉතාලියානු විලාසිතා හා සම් භාණ්ඩ වෙළද නාමයකි. එය ගුසියෝ ගූසි මගින් 1921 දී ෆ්ලෝරන්ස් හිදී ආරම්භ කරන ලදී. ගූසි යනු ලෝකයේ වඩාත් ප්‍රචලිත, සම්භාවනීය හා ඉතා වැඩි පිළි ගැනීමක් සහිත විලාසිතා වෙළද නාම අතරින් එකක් ලෙස සැලකෙයි. ගූසි නිවහන අයත් වන්නේ ප්‍රංශ සම්පිණ්ඩන සමාගමක් වු Pinault – Printemps – Redoute (PPR) සමාගමට ය. 2007 දී බිස්නස් වීක් සඟරාවට අනුව ගුසි සමාගම ඇමරිකානු ඩෝලර් බිලියන 7.7 ක ලෝක ව්‍යාප්ත ආදායමක් ගොඩනැගු අතර සගරාවේ වාර්ෂික හොදම වෙළද නාම 100 සටහනේ පෙර වසරේ පැවති 46 වන ස්ථානය නැවත සාක්ෂාත් කිරීමට ගුසී සමත් විය. මෙම හේතුව නිසා ගූසි ලෝකයේ වැඩිම විකිණීමක් සහ විලාසිතා වෙළද නාම අතරින් දෙවන තැන අයත් කර ගන්නා අතර එය දෙවැනි වන්නේ LVMH ටය. වඩා වැදගත් ලෙස ගූසි යනු ලෝකයේ වැඩිම විකිණීමක් සහිත ඉතාලියානු වෙළද නාමයකි. ලොව පුරා වෙළද සාප්පු 425 ක පමණ ගූසි ක්‍රියාත්මක වන අතර එහි අධිකාරී හා මහා පරිමාණ දෙපාර්තමේන්තු ගබඩා හරහා තොග වශයෙන් විකිණීම සිදු කරනු ලබයි.

සටහන් 
විලාසිතා
{|

|-

|Gucci
|-
{|
හොඳම චිත්‍රපටය සඳහා ඇකඩමි සම්මානය

හොඳම චලන චිත්‍ර සිනමා පටය සඳහා වු ඇකඩමි සම්මානය වාර්ෂිකව පිරිනමනු ලබන්නේ Academy of Motion Picture Arts and Sciences (AMPAS) ආයතනය මගිනි. එය පිරිනැමෙන්නේ චලන චිත්‍ර සිනමා කර්මාන්තයේ නිරත කලාකරුවන් හටයි. හොදම සිනමා පටය සඳහා වු සම්මානය සඳහා ඇකඩමිය තුළ සියලුම සාමාජිකයින් හට ඡන්දය ප්‍රකාශ කිරීමට හා නාම යෝජනා කිරීමට අවස්ථාව ලබාදී ඇත. වාර්ෂිකව සිදුකරනු ලබන ඇකඩමි සම්මාන උළෙලදී හොඳම චිත්‍රපටය සඳහා වු සම්මානය උළෙල අවසානයේදී පිරිනමන අතර එය භාර ගනු ලබන්නනේ චිත්‍රපටයේ නිෂ්පාදකවරයා විසින් අදාළ වේදිකාව මතදීය. හොඳම චලන චිත්‍ර සිනමාපටය සඳහා වු ඇකඩමි සම්මානය වැදගත් සම්මානයක් ලෙස ලොවපුරා පිළිගනු ලබන්නේ එය චිත්‍රපටයක් බිහිකිරීම සදහා දායක වන නිෂ්පාදනය, අධ්‍යක්ෂණය හා තිර රචනය යන සාමුහික ප්‍රයත්නයන්හි අවසාන ප්‍රතිඵලය වන බැවිනි. වසර 2002 සිට ඇකඩමි සම්මාන උළෙල පැවැත්වෙන්නේ ලොස් ඇන්ජලීස්හි කොඩැක් රංග ශාලාවේදීය. එහි ප්‍රධාන තරප්පු පෙළ අසල ඇති රාක්කවල වසර 80 කට පෙර සම්මාන උළෙල ආරම්භ වු කාලයේදී සිට හොදම චිත්‍රපටය සඳහා සම්මාන දිනාගත් චිත්‍රපට ප්‍රදර්ශනයට තබා ඇත.

සටහන් 
සිනමාව
ගල මල

මෙය, යම් අහඹු තේරීමක් කිරීමට ශ්‍රී ලංකික ළමයින් අතර පවතින ක්‍රමයකි. මෙය කාසියක් උඩ දැමීමෙන් කරන අයුරින්ම ක්‍රිඩාවකදී විශේෂයෙන් පලමුවෙන් යමක් සිදුකරන කණ්ඩායම තෝරාගැනීමට යොදා ගනී. මෙහිදී කුඩා ගලක් ගෙන එක් අතක මිට මොලවාගෙන මිට මොලවා ගත් අත් දෙක කතිර ලෙස අනෙත් පිලට යොමු කරයි. ඔවුන් නිවැරදිව ගල සහිත අත නම් කිරීමට හැකි උනොත්, ඔවුන් ට ක්‍රීඩාවෙ පලමු ක්‍රියාව තේරීමෙ බලය ලැබේ.

සෙල්ලම්
කෙස් කැපුම්හල

කෙස් කැපුම්හල හෝ බාබර් සාප්පුව යන්නෙන් අදහස් වන්නේ:

 කරණවෑමියන් තම වෘත්තිය සිදුකරන ස්ථානයකි.

කෙස්
වැසිලි ආකිපොව්

වැසිලි අලෙක්සාන්ද්‍රොවිච් ආකිපොව් (රුසියානු බසින්: Василий Александрович Архипов) (1926 ජනවාරි 30 – 1999) සෝවියට් නාවික නිලධාරියෙක් වූවේ ය. කියුබානු මිසයිල අර්බුදය අතරතුර දී ඔහු න්‍යෂ්ඨික ටෝපීඩෝවක් දියත් කිරීම වැලකූ අතර, ඒ හරහා ඇති වීමට තිබූ න්‍යෂ්ඨික යුද්ධයක් වැළැක්වීමට ඔහු සමත් වූවේ ය. 2002 ඔක්තෝම්බර් 13 වන දින කියුබානු මිසයිල අර්බුධයට වසර 40ක් සැපිරීම නිමිත්තෙන් "National Security Archive" හි සභාපති තෝමස් බ්ලැන්ටන් 'වැසිලි ආකිපොව් නම් මිනිසෙකු ලෝකය බේරාගත්තේ ය' යනුවෙන් ප්‍රකාශ කළේ ය.

කියුබානු මිසයිල අර්බුදය
1962 ඔක්තෝබර් මස 27 වන දින (කියුබානු මිසයිල අර්බුදය අතරතුර දී) සෝවියට් ෆොක්ස්ට්‍රොට් පන්තියේ B-59 සබ්මැරීනය එක්සත් ජනපද නාවික හමුදා ඩිස්ට්‍රෝයර් නෞකා එකොළහක් සහ ගුවන් යානා වාහක නෞකාවක් විසින් කොටු කර ගනු ලැබී ය. සබ්මැරීනය හඳුනා ගනු වස් මතුපිටට ගෙන්වා ගැනීම සඳහා නෞකා විසින් පුහුණු ගැඹුරු බෝම්බ දැමීම ඇරඹින. මේ පිළිබඳව සබ්මැරීනයට දැනුම් දී තිබුන ද, දැනටමත් යුද්ධයක් ඇරඹී තිබෙන්නට හැකි ය යන විශ්වාසය නිසා සබ්මැරීනයේ කපිතාන් වලෙන්තින් ග්‍රිගොරියෙවිච් සවිට්ස්කි හට න්‍යෂ්ටික හිසක් සහිත වූ ටෝපීඩෝවක් දියත් කිරීමට අවශ්‍ය වූවේ ය. 

සබ්මැරීනයේ සිටි නිලධාරීන් තිදෙනෙක් - සවිට්ස්කි, දේශපාලන නිලධාරී ඉවාන් සෙමොනොවිච් මස්ලෙනිකොව්, සහ දෙවැනි නිලධර ආකිපොව් - ඒකමතික ව එකඟ වන්නේ නම් පමණක් න්‍යෂ්ඨික ප්‍රහාරයක් එල්ල කිරීමට අවසර ලැබී තිබිණි. මේ අවස්ථාවේ තිදෙනා අතර පැන නැගුණු විවාදයේ දී ප්‍රහාරය එල්ල කිරීමට විරුද්ධ වූයේ ආකිපොව් පමණකි. සබ්මැරීනය මතුපිටට ගෙන, මොස්කව් සිට නියෝග ලැබෙන තෙක් කල් බැලීමට අවසන ඔහු සවිට්ස්කි ව පොළඹවා ගත්තේය. ඇති වීමට හැකිව තිබූ න්‍යෂ්ඨික යුද්ධයක් මෙසේ වැළකුනි.

පසු දිවිය
2002 දී පැවති කියුබානු මිසයිල අර්බුදයට 40 වසරක් පිරීමේ සංවත්සරය තෙක් අර්බුදය සමයේ න්‍යෂ්ඨික අවි සහිත සබ්මැරීන සෝවියට් දේශයට තිබූ බව හා සබ්මැරීනය තුල වූ මෙම සිදුවීම ලෝකයට රහසක් ව පැවතිනි. න්‍යෂ්ඨික යුද්ධය මිනිස්සු සිතුවාට වඩා ඉතා ආසන්නව පැවති බව මෙහිදී රොබට් මැක්නමාරා පිලිගත්තේය.

සටහන්

බාහිර සබැඳි
A 2002 Boston Globe article
Washington Post interview with Thomas S. Blanton, Executive Director, National Security Archive
Arkhipov Archive (Russian Language)

සෝවියට් රුසියාව
නාවික නිලධාරීන්
ශ්‍රී ලංකා ගමනාගමන මණ්ඩලය

ශ්‍රී ලංකා ගමනාගමන මණ්ඩලය ( SLTB ) ( අතීත නාමය: ලංකා ගමනාගමන මණ්ඩලය, CTB ) යනු ශ්‍රී ලංකාවේ මාර්ගස්ථ මගී ප්‍රවාහන රථ (බස්) සේවාව සපයන්නෙක් වේ.

සේවාවන්

මේවාද බලන්න
ශ්‍රී ලංකාවේ ගමනාගමනය

ආශ්‍රිත

බාහිර සබැඳි

ආණ්ඩුවට අයත් ප්‍රවාහන සේවා - ශ්‍රී ලංකා
මෘදුකාංග ක්‍රමලේඛණ අතුරුමුහුනත

මෘදුකාංග ක්‍රමලේඛන අතුරුමුහුනත(application programming interface-API) යනු පරිගණක ක්‍රමලේඛන වලට එකිනෙකා සමග තොරතුරු හුවමාරුවේදී භාවිතා කල හැකි රීති සමුදායකි.එය විවිධ ක්‍රමලේඛන එකිනෙකා සමග තොරතුරු හුවමාරුවේදීඅතුරු මුහුනතක් ලෙස ක්‍රියාකරයි. මෙය පරිගණක සමග වැඩකිරීමේදී , පරිශීලකයන්ට පරිගණකය හා තොරතුරු හුවමාරු කර ගැනීමට මෙහෙයුම් පද්ධතියේ  පරිශීලක අතුරුමුහුන්තේ ක්‍රියාකාරීත්වය සමග සැසදිය හැක.

පරිගණක විද්‍යාව
ලෝක ආඝාත දිනය

ආඝාතයන්ගේ බරපතල ස්වරූපය හා එය ඇතිවීමේ ඉහළ සීඝ්‍රතාවය, රෝගී තත්ත්වය වැලැක්වීම හා එයට ප්‍රතිකාර කිරීම ගැන දැනුවත්කම, හා රෝගය වැළැඳී ජීවත්වීමට භාග්‍ය ලබන්නන් හට වඩාත් හොඳ සාත්තු සහ පිහිටාධාර ලබාදීම පිළිබඳ අවධානය යොමු කරවමින් ලෝක ආඝාත දිනය සමරනුයේ ඔක්තොම්බර් 29 දිනදීය.  අධ්‍යාපනය, පරික්ෂා කිරීම, සහ ලොවපුරා ආඝාතය නිසා ඇතිවන ප්‍රතිවිපාකයන්හී හානිදායකබව අවම කරගැනුම පිළිබඳ අවධාරණය කෙරෙන උත්සවාංග ලොව පුරා පවතින සංවිධාන විසින් මෙම දිනයෙහිදී පැවැත්වේ.  මෙම වාර්ෂික උත්සවාංගය  ලෝක ආඝාත සංවිධානය (WSO) විසින් 2006 වසරෙහිදී ඇරඹිණි.

ආශ්‍රිත
ඒජ් ඔෆ් එම්පයර්ස් (විදෘශ්‍ය ක්‍රීඩාව)

Age of Empires (AoE ලෙසින් කෙටියෙන් හඳුන්වන), යනු  ඉතිහාසය පදනම් කරගත් යථාකාල  උපයඥාන පරිගනක ක්‍රීඩාවකි. මෙය 1997 දී මයික්‍රෝසොෆ්ට් විසින් ප්‍රකාශිතවූවකි.

ශිෂ්ටාචාරයන්

මූලාශ්‍ර

Age of Empires
නිපැයුම් කර්මාන්තය



සම්පුර්ණ තත්ත්ව කළමණාකරණයේ යෙදීම (TQM) 

නිපැයුම් ආයතනයක තත්ත්ව පාලනය සඳහා ගණිතමය මුලධර්මයක් වන සංඛ්‍යාන ක්‍රම භාවිතය මුලිකවම සිදුවේ. මෙහිදී අහඹු නියැදියක් මත අවශ්‍ය පරීක්ෂණ සිදුකර එම දත්ත විශ්ලේෂණය සිදු කරයි. එයින් පාරිභෝගිකයාට එම භාණ්ඩ වැදගත්වන අයුරු සිත්හි තබාගෙන තත්ත්ව සුරැකුම් පරීක්ෂණ නිර්මාණය කරයි. එම තත්ත්ව සුරැකුම් පරීක්ෂණ වලින් ලබාගන්නා ප්‍රතිඵල දෝෂ සහිත නිපැයුම් හෝ දෝෂ සිදුවිය හැකි නිපැයුම් ලෙස වර්ගීකරණය කොට එම දත්ත සංඛ්‍යාන මුලධර්ම යටතේ 'විසිරීම' (Statistical distribution ) යන ක්‍රමය මඟින් විශ්ලේෂණය කරයි.

ඒ  අනුව "error band" වැරදි හෝ දෝෂ සහිත භාණ්ඩ වලට ලැබිය හැකි තත්ත්ව පරීක්ෂණ ප්‍රතිඵල අර්ථ දක්වයි. එබඳු ප්‍රතිඵල ලබා දෙන නිෂ්පාදනය නැවත එසේ නොවීමට කටයුතු කිරීමද සිදු කරයි. තවදුරටත් දෝෂ අවම කිරීමට  "failure band" ලෙස ගුණාත්මක බව නොමැති නිසා ප්‍රතික්ෂේප කීරිමට සිදුවන භාණ්ඩවලට ලබා දිය හැකි පරීක්ෂණ ප්‍රතිඵල වර්ගීකරණය කෙරේ.

	
මෙලෙස දත්ත මත පදනම් වී ක්‍රියාවලිවල සිදුවන නිසා දෝෂ හෝ වැරදි හෝ අඩුපාඩු මඟ හරවා ගැනීමට කටයුතු කළ හැක. මෙහිදී එලෙස ප්‍රතික්ෂේප වීමට හෝ තත්ත්ව පරීක්ෂණ අසමත් වීමට හේතු කවරේදැයි සොයා බලා, ඒවා ලේඛනගත කොට තවදුරටත් එසේ නොවීමට ක්‍රියාවලි නැවත නිර්මාණය කිරීම, වැඩිදියුණු කිරීම සිදු කරයි.

මේ පිළිබඳ කටයුතු කරන පිරිස් වලට නිෂ්පාදනවල නිමැවුම් දෝෂ හෝ ගැටළු සොයාගැනීමට, පරීක්ෂණ සැලසුම් කිරීමට කලක් ගත විය. වඩාත් ප්‍රසිද්ධම බහුලවම භාවිතා වන පරීක්ෂණ ලෙස "Life Test" හැඳින්විය හැක. මෙහිදී අහඹු ලෙස තෝරාගත් භාණ්ඩක් සාමාන්‍ය පරිදි භාවිතා කරන ආකාරයට ක්‍රියාකරවා එම භාණ්ඩ ක්‍රියා විරහිත වන අවස්ථාව හඳුනා ගනී. 
"Shake and bake" තවත් එබඳු ජනප්‍රිය පරීක්ෂණයකි. මෙහිදි භාණ්ඩ උදුනක් (oven)  තුළ කෘත්‍රිම කම්පනයට (vibrator එකක් මඟින්) ලක් කිරීම සිදු කරයි. මෙහිදි සිදුවන දෝෂ හෝ බිඳවැටිම් ඉංජිනේරු අධ්‍යනයකට යොමු කොට වැඩි දියුණු කිරීම සිදු වේ.

සටහන් 

{|

|Total Quality Management TQM in manufacturing
|-
තාර්කික ද්වාර

තාර්කික ද්වාරයක් යනු  බූලියන් ශ්‍රිතයක් ක්‍රියාවට නංවන්නාවූ එනම්, එකක් හෝ කිහිපයක් තාර්කික ප්‍රදානයන් මත තාර්කික මෙහෙයුමක් සිදුකොට එක් තාර්කික ප්‍රතිදානයක් ලබාදෙන්නාවූ පරාමාදර්ශිත හෝ භෞතික උපකරණයකි. එය ට්‍රාන්සිස්ටර භාවිතාකොට නිපදවා ඇති ඉලෙක්ට්‍රොනික උපාංගයකි. ද්වාර කපාට නමින්ද මෙය හඳුන්වයි.ඉලෙක්ට්‍රොනික භාවිතයේදී ලොජික් ගේට් යනුවෙන් හඳුන්වයි.ඉලෙක්ට්‍රොනික උපාංගවලට භාවිතා වන නම් සිංහලට පරිවර්තනයේදී සුළු අඩුපාඩුකම් ඇතිවීමට පුළුවන. කෙසේවෙතත් කාර්මිකයින් ගේට් යන තනි වචනයෙන් මෙය හඳුන්වයි. තාර්කිකව ක්‍රියා කරනු ලබන ඕනෑම ඉලෙක්ට්‍රොනික පරිපථයක එක ගේටයක් හෝ අන්තර්ගතයි.පරිගණකයද ඇතුළුව මේ සියලු තර්ක පරිපථ තර්ක මට්ටම් දෙකක් භාවිතා කරයි. එනම් බින්දුව සහ එක(0සහ1) වේ. විටක බින්දුව සෘණ තත්වය ලෙසද, එක ධණ තත්වය ලෙසද, විටක බින්දුව (OFF) තත්වය ලෙසද, එක (ON)තත්වය ලෙස භාවිතා වේ.එබැවින් සෘණ හෝ( OFF) යනුවෙන් හැදින්වෙන්නේ බින්දුව බවත්, ධණ හෝ( ON) යනුවෙන් හැඳින්වෙන්නේ එක බවත්, දත යුතුයි.පරිපථ සැලසුම් කරනයේදී මූලිකව ගේට වර්ග 3ක් භාවිතා කරයි. 
ඇන්ඩ් ගේට් 
ඔර් ගේට් 
නොට් ගේට් 
යනු එම ගේට වර්ග 3යි. පරිපථයන් ඇදීමේදී ඇන්ඩ්, නොට්, ඔර්,යන ගේට යොදා ගත්තද පරිපථ සෑදීමේදී බොහෝ විට නැන්ඩ් ගේට් යොදාගනු ලබයි. එයට හේතුව නම් නැන්ඩ් ගේටය යොදා ගනිමින් අනිකුත් ගේට 3 ම තනා ගත හැකි වීමයි.මෙම හේතුව නිසා  නැන්ඩ් ගේටය සර්ව ගේටය ලෙස හඳුන්වයි.මේ සෑම ගේටයකම තොරතුරු (ඩේටා) අතුළු කරන අග්‍ර සහ පිටකරන අග්‍ර පිහිටා ඇත.තොරතුරු (ඩේටා) අතුළු කරන අග්‍රය ප්‍රදානය (input) ලෙසද,තොරතුරු පිටකරන අග්‍රය ප්‍රතිදානය (output) ලෙසද, හදුන්වනුලබයි.

ඇන්ඩ් ද්වාරය

ප්‍රදානයන් 2 සහිත ඇන්ඩ් ගේටයක් භාවිතයේදී පහසුව තකා එහි ප්‍රදානයන් A-B වශයෙන් නම් කරනු
ලැබේ.ප්‍රතිදානය Y යනුවෙන් ගත හැක.මෙය ප්‍රායෝගිකව භාවිතයේදී ඉතාමත් සුමට සරල ධාරාවක්
ලබා දිය යුතුය.ප්‍රදානයට තර්ක 0 අගය ලභාදීමට විදුලි සැපයුමේ ඍණ අග්‍රයද. තර්ක 1 අගය ලභාදීමට
විදුලි සැපයුමේ ධන අග්‍රයද සම්බන්ද කරනුලැබේ.මේ අනුව A-B යන ප්‍රදානයන් දෙකටම ඍණ ලබා
දුන් විට ප්‍රතිදානයෙන් පිට වන්නේ ඍණ මය. A ප්‍රදානයට තර්ක 0 අගය හා B ප්‍රදානයට තර්ක  1 අගය
ලබා දුන් විටත් පිට වන්නේ ඍණ මය. නමුත් ප්‍රදානයන් දෙකටම ධන ලබා දුන් විට ප්‍රතිදානය ධන
පිටකරයි.A-B ප්‍රදානයන් හට සපයනු ලබන විභව අග්‍ර අනුව Y ප්‍රතිදානය කුමන තර්ක අගයක් ගනීදැයි
සත්‍ය සටහන මගින් දැනගත හැක.

බූලියන් ප්‍රකාශනය  A.B=Y
ඇන්ඩ් ගේට් තර්ක සටහන

මෙහි දැක්වෙන්නේ ඇන්ඞ් ගේටයක සංකේතයක් සහ එහි ක්‍රියාකාරිත්වය වටහා ගැනීමට යොදා ගතහැකි සරල පරිපථයකි.

ඔර් ගේටය
ඔර් ගේටයද ප්‍රායෝගික භාවිතයේදී ඇන්ඞ් ගේටයට සමානවේ.නමුත් (A-B) ප්‍රදානයන් වෙත යොදනු ලබන තර්ක අගයන් හට (Y) නම් ප්‍රතිදානය වෙනස් තර්ක අගයන් පෙන්වයි.

බූලියන් ප්‍රකාශනය  A+B=Y
ඔර් ගේට් තර්ක සටහන

මෙහි දැක්වෙන්නේ ඔර් ගේටයක සංකේතයක් සහ එහි ක්‍රියාකාරිත්වය වටහා ගැනීමට යොදා ගතහැකි සරල පරිපථයකි.

නොට් ගේටය
මෙය අපවර්තකය යනුවෙන්ද හදුන්වයි. ක්‍රියාකාරිත්වය ඉතාමත් සරලයි. මතක තබාගැනීමට පහසුයි. ප්‍රදානය (0) අගය ගත්විට ප්‍රතිදානය (1) වේ. ප්‍රදානය (1) අගය ගත්විට ප්‍රතිදානය (0) වේ.

බූලියන් ප්‍රකාශනය  Ā=Y
නොට් ගේට් තර්ක සටහන

මෙහි දැක්වෙන්නේ නොට් ගේටයක සංකේතයක් සහ එහි ක්‍රියාකාරිත්වය වටහා ගැනීමට යොදා ගතහැකි සරල පරිපථයකි.

ඉලෙක්ට්‍රොනික විද්‍යාව
යුවාන් රාජවංශය

යුවාන් ‍රාජවංශය (), නිල වශයෙන් මහා යුවාන් (; මධ්‍ය මොංගෝලියානු: , , අර්ථය "මහා යුවාන් ‍රාජ්‍යය"), යනුවෙන් හැඳින්වෙන්නේ මොංගෝල අධිරාජ්‍යය බෙදී යාමෙන් පසුව එහි අනුප්‍රාප්තික රාජ්‍යයක් වූ අතර, එය චීන පාලන රාජවංශයක් ද විය. මොංගෝල බොර්ජිගින් වංශයේ ප්‍රධානී කුබ්ලයි ඛාන් විසින් ආරම්භ කළ මෙය 1271 සිට 1368 දක්වා පැවතිණි.  චීන ඉතිහාසරේඛය අනුව, සොං රාජවංශය ප්‍රතිස්ථාපනය කරමින් පැමිණි මෙම රාජවංශයෙන් පසු මිං රාජවංශය බලයට පත් විය.

ආශ්‍රේයයන්

උද්ධෘත

බාහිර සබැඳි 
 

 
චීන ඉතිහාසයේ රාජවංශ
මොංගෝල රාජ්‍ය
මොංගෝලියාවේ ඉතිහාසය
මධ්‍යකාලීන ආසියාව
චීනයේ ඉතිහාසය
මාලිමාව

චුම්බක උතුර පෙන්වන උපකරණයක් ලෙසට මාලිමාව සරලවම හඳුන්වා දිය හැකියි. 
මාලිමා යන්ත්‍රය යනු දිශාවන් සොයා ගැනීම සදහා භාවිතා කරන උපකරණයකි. පෘථිවියෙහි විද්යුත් චුම්භක ශක්තියට අනුව සෑම විටම මාලිමා යන්ත්‍රයේ දර්ශකය උතුරු දිශාවට යොමු වී පවතියි. අංශක 90 කින් නැගෙනහිර ද 180 කින් දකුණ ද 270 කින් බස්නාහිර ද පෙන්වයි.

ඉතිහාසය 
චීන ජාතික සොන්ග් රාජ වංශිකයන් විසින් ක්‍රිස්තු වර්ෂ 11-12 ශත වර්ෂයන්හිදී උතුර සමඟ අනෙකුත් දිශාවන් සොයා ගැනීම සඳහා උදවු වෙන මාලිමාව පැරණි ලෝකයේදී ප්‍රථම වරට ගමනාගමනය සඳහා යොදා ගත් බවට නූතන ඉතිහාසඥයින් පිළිගනු ලබනවා.

ගමනාගමනයට මාලිමාව 
නූතන ගමනාගමනයේදී විවිධ ආකාරයේ මාලිමා ප්‍රයෝජනයට ගනියි. විනෝදාංශයක් වශයෙන් දිගු ගමන් යන අය අතරද දඩයමේ යෙදෙන අය අතරද සරල මාලිමා වර්ග 02කක් වන බේස්ප්ලේට් මාලිමාව සහ එහි වැඩි දියුණු කිරීමක් වන මිරර් මාලිමාව අතිශයෙන් ජනප්‍රිය වේ.

වැදගත්කම 
දිශාව සොයා ගැනීම මූලික කරගෙන මාලිමාව භාවිතය විවිධ ආකාරයෙන් භාවිතයේදී වැදගත් වේ.

ආශ්‍රිත
සාලිය උපුල් අලදෙණිය

කපිතාන් සාලිය උපුල් අලදෙණිය PWV, WWV, SLRS  (මාර්තු 1 1963 - ජූනි 11, 1990)  ශ්‍රී ලංකා යුද්ධ හමුදාවේ විශිෂ්ටතම සේවා පදක්කම වන "පරම වීර විභූෂන" පදක්කම ලබාගත් දෙවන නිලධාරීයායි.   ඔහු 1990 දී කොටි ත්‍රස්ත්‍රවාදීන් විසින් , කොකාවිල් රූප්වාහිනී සම්ප්‍රෙශනාගාරයේ තිබූ කුඩා හමුදා අනුඛණ්ඩය ප්‍රහාරයට ලක්වන අවස්ථාවේ සිටි  අනදෙන නිලධාරියායි.  කදවුර අතහැර පසුබසින ලෙස මෙහෙයුම් මූලස්ථානයෙන් ලැබූ නියෝග ප්‍රතික්ශේප කරමින් අවසන් මොහොත දක්වා තම තුවාල ලැබූ සෙසු නිල වල සගයන් වෙනුවෙන් සටන් වැද අවසානයේ ජීවිතක්ෂයට පත්විය.

මහනුවර ත්‍රිත්ව විද්‍යාලයේ අධ්‍යාපනය ලත් හෙතෙම 1989 දී ශ්‍රී ලංකා යුධ හමුදාවට සම්බන්ධ වූ අතර , මුලික පුහුණුවෙන් පසු ශ්‍රී ලංකා සිංහ රෙජිමේන්තුවේ දෙවන ලුතිනන් වරයකු ලෙස සේවයේ පිහිටුවන ලදී .

ලුතිනන් අලදෙණිය කොකාවිල් හි පිහිටි කුඩා හමුදා බන්දයක අණ දෙන නිලධාරියා වූ අතර , මෙම කාණ්ඩය කොකාවිල් හි පිහිට තිබුණු රුපවාහිනී සම්ප්‍රේෂණාගාරය ආරක්ෂා කිරීමේ නියුතුව සිටියහ. මෙම කදවුර කොටි ත්‍රස්තයන් විසින් වටකරන ලද අතර , කොටි කාඩරයන් පස් දෙනෙකුට , එක සෙබලෙකු විය . කදවුරේ අහාර , ජලය  හා පතුරම් හිගයක් වූ අතර , ආධාරක භට සහයක් ද නොලැබුණි. අවසන් මොහොතේ කදවුරෙන් ඉවත් වීමේ නියෝග ලැබුනද , ඒ වනවිට ප්‍රමාද වී තිබු අතර , ලුතිනන් අලදෙණිය යටතේ තුවාල ලත් සෙබළුන් සමුහයක් ද වුහ. මොවුන් තනිකර පලා යාම ලුතිනන් අලදෙණිය ප්‍රතික්ෂේප කරන ලදී . පලායාමට වඩා තුවාල ලත් සගයන් වෙනුවෙන් මරණය තෙක් සටන් කිරීම අගය කර අලදෙණිය සිය අවසාන මොහොත තෙක් සටන් කරන ලදී. එහි වූ ඉන්ධන ටැංකියක් පුපුරා යාමෙන් එහි සටන් කර හමුදා සෙබළුන් බහුතරයක් මිය ගිය අතර ලුතිනන් අලදෙනියද මරණයට පත් විය .

මරණයෙන් පසු ලුතිනන් අලදෙණිය කපිතාන් ධුරයට උසස් කරන ලදී. 1994 ජුනි 21 වන දින පරම වීර විභූෂණ සම්මානයෙන් ඔහු පිදුම් ලැබිය.
ශ්‍රී ලංකා යුද්ධ හමුදා නිලධාරීන්
පරම වීර විභූෂනය - පදක්කම ලබාගත් නිලධාරීන්
මහනුවර ත්‍රිත්ව විදුහලේ ආදි සිසුවෝ
දොළ

දොළ යනු කුඩා දිය පහරකි. බොහෝ විට ජල පෝෂක වනාන්තරයකින් ඇරඹී දොළපාරක් කෙමෙන් කෙමෙන් ගංගාවක් බවට පත්ෙව්.

ආශ්‍රිත ලිපි
 ගඟ
ඒ.එෆ්. ලාෆීර්

කර්නල් ඒ.එෆ්. ලාෆීර් ,PWV, RWP, RSP, SF , ශ්‍රී ලංකා යුද්ධ හමුදාවේ විශිෂ්ටතම සේවා පදක්කම වන "පරම වීර විභූෂන" පදක්කම ලබාගත් විශේෂ බලකා නිලධාරියෙකි. ඔහු පලමු විශේෂ බලකා රෙජිමේන්තුවේ ප්‍රථම අනදෙන නිලධාරියායි. ඔහු ශ්‍රී ලංකා යුද්ධ හමුදාවේ විශේෂ බලකාය පිහිටුවීමේලා විශිෂ්ට මෙහෙයක් සිදුකල නිලධාරියෙකි.
1996 ජුලි 18 වන දින මුලතිව් හමුදා කදවුර කොටි ත්‍රස්ත්‍රවාදී ප්‍රහාරයකට ලක්ව, දරුණු පසුබැමකට මුහුනපා සිටි අවස්ථාවේ, ත්‍රිවිධ පහර මේහෙයුමේ මුල් අදියර සදහා ස්වෙච්චාවෙන් ඉදිරිපත් වූ පලමු විශේෂ බලකා රෙජිමේන්තුවේ කොමාන්ඩෝ සෙබලුන් 275 අනදෙමින්, ත්‍රස්ත්‍රවාදීගේ දරුණු සහ අන්ත්‍ර් ජාතික යුධ සම්මුතීන උල්ල්ංඝනය කරමින් පැරචුට් භටයන්ට වෙඩිතැබූ අවස්ථාවේ , එම වෙඩි ප්‍රහාර නොසලකා,  මුලතිව් කදවුර හා රේඩියො ස්ම්බන්දතාවය ඇතිකරගනිමින්, මුලතිව් වෙරළ තීරයට ගොඩබට නිලධාරීයායි. වෙඩිපහර කීපයකින් තුවාල ලබා සිටියත්, කර්නල් ඒ.එෆ්. ලාෆීර් තවත් ටික වේලාවක් තම සෙබලුන්ට අණ දෙනු ලැබීය. අවසානයේ මොටාර් බෝම්බ කැබැල්ලක් වැදීමෙන් ඔහු ජීවිතක්ෂයට පත්විය. ඔහුගේ සහෝදර සෙබලුන් , සිරුර ගුවන් හමුදා හෙලිකොප්ටරයකට යැවීමට සමත්විය. 
මෙම මෙහෙයුමේදී ඔහු ප්‍රකට කල වීරත්වය උදෙසා "පරම වීර විභූෂන" පදක්කම  ප්‍රදානය කරන ලදී.

ශ්‍රී ලංකා යුද්ධ හමුදා නිලධාරීන්
පරම වීර විභූෂනය - පදක්කම ලබාගත් නිලධාරීන්